En tysk mand er søndag aften blevet kørt til Aalborg Sygehus i kritisk tilstand, efter han sad fast under sin båd ved havnen i Hou. Det bekræfter Nordjyllands Politi overfor TV2 Nords reporter på stedet. Manden ville reparerer noget under sin båd, hvorefter han kom i klemme. Det var en dansk mand fra en af nabobådene, som opdagede ulykken og sprang i vandet og fik ham op. Anmeldelsen kom klokken 17.50. Manden havde fået hjertestop, da han blev trukket op på land. Herefter blev han kørt på sygehuset, hvor han desværre blev erklæret død. Politiet har sendt den tyske mands udstyr til undersøgelse, for eventuelt at finde en årsag, da der kan være mistanke om en fejl. - Det er vi i gang med at undersøge. Det kan jeg ikke sige ret meget mere om på nuværende tidspunkt, siger vagtchef hos Nordjyllands Politi, Lau Larsen.

Referat:
Nordjyllands Politi skal nu undersøge, hvad der er sket.